Sigurður Ingi Jóhannsson samgöngu- og sveitarstjórnarráðherra segir að nauðsynlegt sé að bæta vegaþjónustu á Vestfjörðum. Breiðafjarðarferjan Baldur bilaði í fyrradag og tæplega þriggja tíma ferð tók ríflega sólarhring.
Sigurður Ingi kveðst þeirrar skoðunar að nauðsynlegt sé að bæta þjónustuna til lengri tíma með því að viðhalda almennilegum siglingum.
Áætlanir hafi verið uppi að endurnýja ferjuna þegar að því kæmi með orkuskiptaskipi. Sigurður segir óásættanlegt að núverandi ferja bili í tíma og ótíma.
Það er verið að fara yfir útboðsskilmála í ráðuneytinu með vegagerðinni
Varðandi þann samning sem er í gangi hvaða kröfur sé hægt að gera innan hans og hvort Sæferðir grípi strax til aðgerða. Þetta er öflugt fyrirtæki.
Sigurður Ingi segir góðar samgöngur um og til Vestfjarða mikilvægar fyrir ferðamannaiðnaðinn. En hvenær má búast við niðurstöðum?
Við munum náttúrulega skoða útboðskilmála hratt og hvað sé hægt að gera innan þessa samnings.
Menn voru að velta fyrir sér hvort Herjólfur þriðji gæti siglt. Hann er talsvert breiðari og bryggjuendarnir á Brjánslæk og Stykkishólmi gætu ekki tekið hann að óbreyttu. Það þarf bara að skoða alla möguleika því það þarf að laga þetta ástand.